stanford-oval/wikipedia huggingface dataset:
ילד פלא

שמואל רשבסקי בן השמונה, לימים רב אמן במשחק השחמט, מנצח מספר יריבים מבוגרים במשחק סימולטני שנערך בצרפת בשנת 1920
דניאל בארנבוים בגיל 11 עם המנצח איתן לוסטיג ותזמורת הגדנ"ע, 1953
ילד פלא או ילדת פלא הוא כינוי לילד או ילדה שהפגינו יכולת או מומחיות נדירה בתחום שבדרך כלל עוסקים בו מבוגרים. לדוגמה, בובי פישר היה אלוף ארצות הברית בשחמט, בגיל 13 - הישג שמעט מאוד מומחים לשחמט השיגו בגיל כלשהו. תחומים בהם התפרסמו ילדי פלא רבים, יחסית, הם: מתמטיקה, מוזיקה, שחמט ואמנות.
בעולם היהודי המסורתי, היו לא מעט רבנים שהתפרסמו בילדותם כבקיאים בתלמוד ובהלכה, ולמעלה מכך. אחד המפורסמים ביותר הוא הגאון מווילנה, שנפוצו סיפורים רבים על גאונותו מילדות.
מחקרים

אחת השאלות השנויות במחלוקת לגבי ילדי פלא, היא האם היכולות הגבוהות שלהם נובעות כתוצאה מתורשה של מיומנויות הוריהם, או בעקבות אימון אינטנסיבי שקיבלו מהסביבה בילדותם. נערכים מחקרים בניסיון להוסיף מידע בשאלה זו.
בסריקות PET שנערכו במוחם של ילדי פלא מוכשרים מאוד בתחום המתמטיקה, נמצא כי הזיכרון שלהם פועל בצורה של מעין זיכרון עבודה ארוך-טווח: בעוד זיכרון עבודה של אדם ממוצע מוגבל בקיבולת שלו ויכול לזכור כשבעה פריטים לזמן קצר מאוד, יכול ילד פלא במתמטיקה לזכור מספר רב של פריטים בתחום זה, למשך מספר שעות לפחות. הדבר מתבטא בתחום של המיומנות הגבוהה בלבד, ולא בתחומי חיים ולימוד אחרים של הילד.
דוגמאות ידועות > אמנות

פבלו פיקאסו
אורסון ולס
דוגמאות ידועות > אמנות > מוזיקה

וולפגנג אמדאוס מוצרט
יו-יו מה
חוזליטו
קאמי סן סנס
עלמה דויטשר
סטיבי וונדר
ג'ולי אנדרוז
פטולה קלארק
דוגמאות ידועות > אמנות > קולנוע ותיאטרון

שירלי טמפל
דרו ברימור
מקולי קאלקין
לינדזי לוהן
קירה נייטלי
רון הווארד
הלן האנט
מילי בובי בראון
ג'ייקוב טרמבלי
דוגמאות ידועות > מתמטיקה

פאול ארדש
לאונרד אוילר
קרל פרידריך גאוס
ויליאם רואן המילטון
סריניוואסה רמנוג'אן
ג'ון פון נוימן
בלז פסקל
אווריסט גלואה
נורברט וינר
טרנס טאו
דוגמאות ידועות > שחמט

בובי פישר – הפך אלוף ארצות הברית בשחמט בגיל 13.
שמואל רשבסקי – שיחק במשחקים סימולטניים בגיל 8, בגיל 11 שיחק בתחרות האמנים בניו יורק.
מגנוס קרלסן – רב-אמן מגיל 14, אלוף העולם בשחמט מ-2013 ועד 2023, והמדורג מספר 1 בעולם מאז יולי 2011.
חואו ייפאן – הפכה לאלופת העולם לנשים בגיל 16.
מאיה צ'יבורדאנידזה- זכתה באליפות העולם לנשים בגיל 16.
יהודית פולגאר- הוכרה כרב אומן בגיל 15 וארבעה חודשים.
דוגמאות ידועות > ספורט

בודיה סינג – אצן המרתון הצעיר ביותר בעולם
נדיה קומנץ' – מתעמלת שזכתה באליפות אירופה בהתעמלות מכשירים בגיל 13 שנים ו-6 חודשים.
דוגמאות ידועות > מחול

מאדי זיגלר – רקדנית מצטיינת ומופיעה עם הזמרת סיה, הופיעה בטקס פרסי גראמי, הייתה שופטת בריאליטי ריקוד בגיל 13, וזכתה בפרסים ותארים רבים בזכות כישרונה.
דוגמאות ידועות > בישראל

דניאל בארנבוים
חנה מרון
לילך גליקסמן
תום אבני
נועם קניאל
רותם אבוהב
מייק שריף
ראו גם

מחוננות
תסמונת סוואנט
הינוקא הפלאי
ילדי פלא בשחמט
הערות שוליים

↑  What makes a prodigy?, 2001, Mathematical brain
| --- | --- |
בקרת זהויות :  GND: 4190321-3
שגית בלומרוזן-סלע

| --- | --- |

שגית בלומרוזן סלע
 לידה:  1969 (בת 55 בערך)
 מדינה:  ישראל 
 מקום מגורים:  ירושלים 
 השכלה:  התיכון ליד האוניברסיטה  האוניברסיטה העברית בירושלים  המכללה האקדמית תל אביב-יפו 
 בן או בת זוג:  צליל סלע 
 מספר צאצאים:  3 
 
שגית בלומרוזן-סלע (נולדה ב-1969) היא פסיכולוגית קלינית, מחברת ספרי עיון ומאמרים בתחום הספרות והפסיכולוגיה, בעיקר בתחום האוטיזם (תסמונת אספרגר).
קורות חייה

שגית בלומרוזן-סלע נולדה וגדלה בירושלים. למדה בתיכון ליד האוניברסיטה. היא סיימה תואר ראשון באוניברסיטה העברית בפסיכולוגיה בתוכנית "אמירים", ודוקטורט בספרות כללית והשוואתית. נושא עבודת הדוקטורט שלה, המשלבת ספרות ופסיכולוגיה, הוא: "המעבר מכתיבת שירה לכתיבת פרוזה: היבטים ספרותיים ופסיכולוגיים" (1999).
בלומרוזן-סלע עבדה כמרצה מן החוץ באוניברסיטה העברית, ועסקה בכתיבת ביוגרפיות לניצולי שואה. בהמשך, למדה לתואר שני בפסיכולוגיה קלינית במכללה האקדמית תל אביב יפו. היא עשתה התמחות בפסיכולוגיה קלינית בתב"ן צפון ירושלים ובבית-חולים הרצוג.
בשנת 2014, בעקבות מפגשים עם מטופלת אוטיסטית, בלומרוזן-סלע פרסמה מאמר בשם "בעיית תת-האבחון של תסמונת אספרגר בקרב מבוגרים בכלל ונשים בפרט" באתר "פסיכולוגיה עברית". מאמר זה זכה לצפיות רבות ותרם להעלאת המודעות לנושא תת-האבחון של אוטיזם בתפקוד גבוה בארץ.
בשנת 2017 פרסמה ספר העוסק בהפרעות אישיות בספרות הישראלית בהוצאת רסלינג.
בהמשך כתבה ספרים בנושא האוטיזם בתפקוד גבוה - "הדור האבוד של האספרגר" (רסלינג 2021), "האוטיסטים שבינינו" (רסלינג 2023), ו"Understanding Autistic Adults" (בהוצאת Rowman & Littlefield 2024).
היא עובדת כיום כפסיכולוגית קלינית בירושלים.
חיים אישיים

שגית בלומרוזן-סלע נשואה למתמטיקאי פרופ' צליל סלע, ואם לשלושה ילדים. מתגוררת בירושלים.
ספריה

הפרעות אישיות בספרות הישראלית (רסלינג, 2017)
הדור האבוד של האספרגר (רסלינג 2021)
האוטיסטים שבינינו (רסלינג 2023)
Understanding Autistic Adults (Rowman & Littlefield 2024)
מאמרים ופרסומים נבחרים

שגית בלומרוזן סלע, המעבר מכתיבת שירה לכתיבת פרוזה, האוניברסיטה העברית בירושלים, 1999
שגית בלומרוזן-סלע, מקבילות ספרותיות כתולדה של התפתחות דומה של יוצרים: על אותו הים לעמוס עוז ו-Finnegans Wake לג'יימס ג'ויס, אלפיים 22, עם עובד, 2001, עמ' 134-180
Sagit Blumrosen-Sela, Psychoanalytic Explanations for the Transition of Writers from Poetry to Prose Writing, PsyArt, 2002
שגית בלומרוזן-סלע, מופע חשפנות של שני אינטלקטואלים, באתר הארץ, 11 באפריל 2004
Sagit Blumrosen-Sela, Literary Parallels Stemming from a resemblance in the Authors’ Creative Development: The Extraordinary Similarities between Amos Oz’s The Same Sea and James Joyce's Finnegans Wake, PsyArt, 2006
2006. דליה רביקוביץ' והילד שנפל. גג, גל' 14 (2006), עמ' 92–98.
2006. "דליה רביקוביץ': הווידוי על הפלה מלאכותית בגיל 20 שופך אור חדש על מוטיבים שונים ביצירתה", המוסף לספרות של ידיעות אחרונות, 18.8.2006.
שגית בלומרוזן-סלע, ספריהם של ילדי המהגרים על אמותיהם שבורות-הזהות – "קול צעדינו" מאת רונית מטלון ו"יד ענוגה" מאת יגאל סרנה, באתר פסיכולוגיה עברית, ‏13 בנובמבר 2008
שגית בלומרוזן-סלע, מה קורה בספרים אחרי שהם מסתיימים? אז מתחיל הסיפור האמיתי, באתר הארץ, 12 בפברואר 2010
שגית בלומרוזן סלע, אהרן מגד: 'זמזום זבובים' ו'אותיות פורחות' : על הסימבוליזם של איום המוות והאובדן הקיומי ב'עשרת הימים הנוראים', מאזניים פ"ד גיליון 5–6, ינואר 2011, עמ' 14־16
שגית בלומרוזן-סלע, חברים ללא אמא, באתר הארץ, 3 באפריל 2012
שגית בלומרוזן סלע, בעיית תת-האבחון של תסמונת אספרגר בקרב מבוגרים בכלל ונשים בפרט, באתר פסיכולוגיה עברית, ‏13 ביולי 2014
שגית בלומרוזן סלע, ליקוי באינטגרציה בין תהליכים ראשוניים למשניים כמאפיין מרכזי של החשיבה האוטיסטית, באתר שיחות - כתב עת ישראלי לפסיכותרפיה - כרך ל"ה חוברת 1, ‏נובמבר 2020
שגית בלומרוזן סלע וד"ר ג'ולי קינן (שם בדוי), רופאים אוטיסטים – לא רק גימיק של סדרות טלוויזיה, באתר פסיכולוגיה עברית, ‏31 בינואר 2022
שגית בלומרוזן סלע, על אוטיסטים בתפקוד גבוה ש'אינם נראים כאלה': סוגיות אבחנתיות וקליניות, באתר שיחות - כתב עת ישראלי לפסיכותרפיה - כרך ל"ו חוברת 3, ‏אוגוסט 2022
שגית בלומרוזן סלע, הפרעות אכילה ואוטיזם, באתר שיחות - כתב עת ישראלי לפסיכותרפיה - כרך ל"ז חוברת 1, ‏דצמבר 2022
Sagit Blumrosen-Sela, Olga Tokarczuk's Protagonist in Drive Your Plow Over the Bones of the Dead as a High-Functioning Autistic Woman, American Imago, Johns Hopkins University Press, 2023, עמ' 155-180
שגית בלומרוזן סלע, פנס בחשיכה, באתר שיחות - כתב עת ישראלי לפסיכותרפיה - כרך ל"ח חוברת אינטרנטית פתוחה, ‏2023
שגית בלומרוזן סלע, רמת ארגון אישיות אוטיסטית: מעבר לרמות הנוירוטית, הגבולית והפסיכוטית שתיאר קרנברג, באתר שיחות - כתב עת ישראלי לפסיכותרפיה - כרך ל"ח חוברת 2, ‏2024
לקריאה נוספת

צילה טנא, ריאיון עם שגית בלומרוזן-סלע על ספרה "הדור האבוד של האספרגר", פסיכואקטואליה, פברואר 2022.
עופרה רודנר, "חמישה ספרים על אוטיזם", הארץ, 23 בספטמבר 2021.
ליאת תימור, "לצאת מהקונכייה", מוסף שלומות (גלובס), 1 בדצמבר 2022.
הערות שוליים

↑  מהתופת בחזרה לחיים : סיפורו של יצחק ורטמן, פליט מלחמה / [נכתב והובא לדפוס על ידי שגית בלומרוזן | בלומרוזן-סלע, שגית | | הספרייה הלאומית], באתר www.nli.org.il
↑  שגית בלומרוזן סלע, בעיית תת-האבחון של תסמונת אספרגר בקרב מבוגרים בכלל ונשים בפרט, באתר פסיכולוגיה עברית, ‏13 ביולי 2014
↑  ערן כהן גבע, אנחנו האוטיסטים היינו פה כל הזמן, באתר כלכליסט, 3 באפריל 2022
↑  הפרעות אישיות בספרות הישראלית / שגית בלומרוזן-סלע ; עריכת לשון: רונית רוזנטל | בלומרוזן-סלע, שגית מחבר (רוזנטל, רונית (עורך) ) | רוזנטל, רונית (עורך) | הספרייה הלאומית, באתר www.nli.org.il
↑  הדור האבוד של האספרגר : על בעיית תת־האבחון, על המאפיינים ועל הטיפול במבוגרים עם אוטיזם בתפקוד גבוה / שגית בלומרוזן-סלע ; עריכת לשון: אלה גולן | בלומרוזן-סלע, שגית מחבר (גולן, אלה (עורך) ) | גולן, אלה (עורך) | הספרייה הלאומית, באתר www.nli.org.il
↑  האוטיסטים שבינינו [בהמתנה להפקדת חובה / שגית בלומרוזן-סלע.;[בהמתנה להפקדת חובה] / | בלומרוזן-סלע, שגית | | הספרייה הלאומית], באתר www.nli.org.il
| --- | --- |
בקרת זהויות :  NLI: 987007258981205171  VIAF: 297097165   WorldCat (עם VIAF): 297097165
הנוסע השמיני 4: התחייה

| --- | --- |

כרזת הסרט
 בימוי:  ז'אן-פייר ז'נה 
 הופק בידי:  דיוויד גילר, וולטר היל, גורדון קרול 
 תסריט:  ג'וס וידון 
 עריכה:  הרווה שנייד 
 שחקנים ראשיים:  סיגורני ויבר (Ellen Ripley) דן הדייה לילנד אורסר ג'יי. אי. פרימן ריימונד קרוז (Vincent DiStephano) קים פלאורז David St. James בראד דוריף גארי דורדאן וינונה ריידר (Annalee Call) מייקל וינקוט רון פרלמן (Ron Johner) דומיניק פינון Tom Woodruff Jr. 
 מוזיקה:  ג'ון פריזל 
 צילום:  דריוש ח'ונג'י 
 מדינה:  ארצות הברית 
 חברת הפקה:  Brandywine Productions, פוקס המאה ה-20 
 חברה מפיצה:  InterCom, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  ארצות הברית 26 בנובמבר 1997
 משך הקרנה:  108 דק' 
 שפת הסרט:  אנגלית 
 סוגה:  סרט אימה, סרט מתח, סרט אימה מדע בדיוני, סרט פעולה, סרט מדע בדיוני, סרט הרפתקאות, סרט קומדיית אימה 
 תקציב:  $70,000,000
 הכנסות:  $161,295,658
 הכנסות באתר מוג'ו:   alienresurrection
 פרסים:  מועמד לפרס סטורן
 סרט הבא:  פרומתאוס
 דף הסרט ב־IMDb
 
הנוסע השמיני 4: התחייה (באנגלית: Alien: Resurrection; באופן מילולי: חייזר: תחייה) הוא סרט אימה מדע בדיוני אמריקאי משנת 1997 בבימויו של ז'אן-פייר ז'נה ובכיכובם של סיגורני ויבר, וינונה ריידר, רון פרלמן, דומיניק פינון, גארי דוארדן, מייקל ווינקוט, בראד דוריף, לילאנד אורסר, דן הדייה, ג'יי. אי. פרימן, קים פלאורז, ריימונד קרוז.
תקציר העלילה

בסרט המשך זה, אשר מתרחש כ-200 שנים לאחר התאבדותה של אלן ריפלי, על סיפון חללית מחקר בו צוות של מדענים מצליח לשבט בהצלחה את ריפלי מן ה-DNA שלה ולהסיר מגופה את החייזר. מטרתם של המדענים והממונים עליהם היא להשיב את גזע החייזרים לחיים על מנת לאלף אותם כך שיוכלו לשמש בתעשייה צבאית ולשימושים אחרים.
השיבוט של ריפלי מכיל חלק מן התכונות של הייצור כגון דם חומצי וכוחות פיזיים חזקים פי כמה משל בן אדם רגיל.
ריפלי נאלצת גם להתמודד עם חייזרים משובטים ואינטליגנטים יותר מאלה שהכירה בעבר. בנוסף, מתגלה פן רגשי לכאורה בין ריפלי לבין יצור דמוי אדם שהנקבה החייזרית שהוצאה מריפלי המליטה (ולא הטילה), וזה לאחר שקיבלה מריפלי את מערכת הרבייה האנושית.
החייזרים מצליחים לחמוק מהמעבדה והורגים את כל אנשי הצוות של החללית. משום שהחללית נמצאת בדרכה לעבר כדור הארץ, ריפלי חייבת לעשות כל שביכולתה על למנוע ממהחיזרים להגיע לכדור הארץ ולהשמיד את המין האנושי.
צוות השחקנים

| שם השחקן/ית | שם הדמות | הערות |
| --- | --- | --- |
| סיגורני ויבר | אלן ריפלי |  |
| וינונה ריידר | קול |  |
| רון פרלמן | ג'והאנר |  |
| דומיניק פינון | וראייס |  |
| גארי דוארדן | קריסטי |  |
| מייקל ווינקוט | אלג'ין |  |
| בראד דוריף | גדימאן |  |
| לילאנד אורסר | פארוויס |  |
| דן הדייה | גנרל פרז |  |
| ג'יי. אי. פרימן | דוקטור וורן |  |
| קים פלאורז | היגלארד |  |
| ריימונד קרוז | דיסטפאנו |  |
ביקורות ותגובות

הסרט קיבל ביקורות מעורבות ולציון 55% באתר ריכוז הביקורות Rotten Tomatoes, מתוך 66 ביקורות.
הערות שוליים

↑  יוני בינרט, ישר מהבטן: למה עדיין יש לנו אובססיה ל"הנוסע השמיני"?, באתר ynet, 17 באוגוסט 2024
↑  "הנוסע השמיני 4: התחייה", באתר ביקורות הסרטים Rotten Tomatoes (באנגלית)
| סדרת סרטי הנוסע השמיני |
| --- | --- | --- |
| סרטים | הנוסע השמיני (1979) • שובו של הנוסע השמיני (1986) • הנוסע השמיני 3 (1992) • הנוסע השמיני 4: התחייה (1997) • פרומתאוס (2012) • הנוסע השמיני: קובננט (2017) • הנוסע השמיני: רומולוס (2024) |  |
| הנוסע השמיני נגד הטורף | הנוסע השמיני נגד הטורף (2004) • הנוסע השמיני נגד הטורף 2: רקוויאם (2007) |  |
| יוצרים ושחקנים | פול אנדרסון • מייקל ביהן • ג'נט גולדשטיין • איאן הולם • ג'ון הרט • סיגורני ויבר • ז'אן-פייר ז'נה • הארי דין סטנטון • ג'ורג סטראס • קולין סטראס • רידלי סקוט • דייוויד פינצ'ר • ביל פקסטון • ג'יימס קמרון • פול רייזר • מארק רולסטון • איזבלה מרסד • ארצ'י רנו • קיילי ספני • דייוויד ג'ונסון • ספייק פרן •   פדה אלוורז |  |
| שונות | הטורף • זינומורף |  |
| --- | --- |
בקרת זהויות :  NLI: 987007588640105171  BIBSYS: 1051063  BnF: cb13737726q (data)  LCCN: n97102825  LNB: 000351032  SUDOC: 114320608  VIAF: 204044181   WorldCat (עם VIAF): 204044181
המוזיאון ליהדות דוברת גרמנית

| --- | --- |

מראה תצוגה במוזיאון (2007)
 מידע כללי
 סוג:  מוזיאון להיסטוריה ואתנוגרפיה
 מיקום:  מגדל תפן 
 מדינה:  ישראל 
 מייסדים:  ישראל שילוני
 הקמה ובנייה
 תקופת הבנייה:  ?–1968
 תאריך פתיחה רשמי:  1968 
 
 קואורדינטות:  32°58′49″N 35°16′22″E﻿ / ﻿32.980333333333°N 35.272888888889°E﻿ / 32.980333333333; 35.272888888889
  (למפת הגליל המערבי מוגדלת) המוזיאון ליהדות דוברת גרמנית(למפת הגליל המערבי רגילה) המוזיאון ליהדות דוברת גרמנית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המוזיאון ליהדות דוברת גרמנית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המוזיאון ליהדות דוברת גרמנית
 
המוזיאון ליהדות דוברת גרמנית - מרכז מורשת הייקים הוא מוזיאון שהוקם בשנת 1968 ומציג את התרבות של היהודים דוברי הגרמנית באירופה עד מלחמת העולם השנייה וכן את תרומתם לחברה ולתרבות בישראל לאחריה. המוזיאון היווה אחד ממכלול של ארבעה מוזיאונים שבגן התעשייה מגדל תפן שבגליל ונסגר בשנת 2021.
היסטוריה

החל מסתיו 1942 ובמהלך שנות ה-40, התקיים במוזיאון הקטן של נהריה במגדל המים, תערוכה לזכר יהדות מרכז אירופה. בתחילת 1944 פורסמה תוכנית להקים אתר הנצחה וזיכרון ליהדות גרמניה בנהריה.
המוזיאון נוסד ב-1968 על ידי ישראל שילוני ונפתח לקהל בשנת 1971 בבית עיריית נהריה, עיר אליה הגיעה קבוצה גדולה של יהודי גרמניה במהלך העלייה החמישית.
ב-1996 עבר המוזיאון לגן התעשייה מגדל תפן.
ב-2005 נפתח המוזיאון מחדש כשיתוף פעולה בין המוזיאון לבין הנהלת ארגון יוצאי מרכז אירופה. המוזיאון הקיף שטח של כ-400 מ"ר והציג תצוגת קבע כרונולוגית של יהדות גרמניה לצד תערוכות מתחלפת. בין תצוגות הקבע בולטת תצוגת יצירות וחפצים מעיזבונו של הרמן שטרוק, תצוגת "הייקים בחינוך: ערכים אחרי 70 שנה", צריף מגורים מראשית ימי נהריה ועוד. המוזיאון עוצב על ידי המעצב דודיק גל.
ב-2021 נסגר המוזיאון ותוכנו אמור להקלט לאוסף אוניברסיטת חיפה ומוזיאון הכט.
הערות שוליים

↑  אולם זכרון ליהדות אירופה במוזיאון בנהריה, הַבֹּקֶר, 18 באוקטובר 1942
↑  גרשון סוואט, נהריה - מקום נופש למופת, המוזיאון, הארץ, 18 באוגוסט 1944
↑  לזכר יהדות אשכנז, הארץ, 22 בפברואר 1944
↑  עברי ורבין, תפן - המוזיאון ליהדות דוברת גרמנית, סוגיות נבחרות באחריות חברתית בעסקים, עמ' 2145
↑  מיכאל יעקובסון: היקים שבנו את המדינה, Xnet‏, 5 בספטמבר 2011
| --- | --- |
בקרת זהויות :  NLI: 987007312775905171  BnF: cb166413436 (data)  GND: 10359483-8  LCCN: no2009012166  VIAF: 245469179   WorldCat (עם VIAF): 245469179
Five to One

| --- | --- |
 שיר בביצוע הדלתות
 מתוך האלבום Waiting For The Sun
 יצא לאור:  3 ביולי 1968
 תאריך הקלטה:  פברואר-מאי 1968
 סוגה:  פרוטו-מטאל, רית'ם אנד בלוז
 שפה:  אנגלית 
 אורך:  4:24
 חברת תקליטים:  אלקטרה רקורדס
 כתיבה:  הדלתות
 הפקה:  פול רוטשילד
 
"Five to One" (בעברית: "חמישה בשביל אחד") הוא שיר שנכתב ובוצע בידי להקת הרוק האמריקאית הדלתות מתוך אלבומם השלישי Waiting For The Sun מ-1968. בניגוד לשירים האחרים באותו אלבום, שנימתם רגועה באופן יחסי, שיר זה עוצמתי הרבה יותר.
משמעות השיר איננה לגמרי ברורה. מילות השיר מזכירות מאבק, ומדברות על יחס של חמישה לאחד. תאוריות שונות קיימות בקשר למשמעות השיר: דור המבוגרים מול דור הצעירים; ילדי הפרחים מול אנשי הצווארון הלבן; שחורים מול לבנים. תאוריה אחרת גורסת כי מדובר על מספר ההרוגים הוייטנאמיים מול מספר ההרוגים האמריקניים במלחמת וייטנאם. ג'ים מוריסון, סולן הלהקה, טען כי השיר אינו פוליטי, ומשום כך כנראה שתאוריה זו אינה נכונה.
ככל הנשמע, היה מוריסון שיכור כלוט בעת הקלטת השיר. לקראת סוף השיר הוא משהק, מאבד את הקצב ומתבלבל במילים. כשביצעה הלהקה את השיר בהופעות חיות, בדרך כלל במחרוזת אחרי השיר Back Door Man, נהג מוריסון להוסיף ביטויים שצונזרו בגרסת האולפן של השיר.
השיר הוא אחד השירים המוכרים של להקת הדלתות, כמו גם שיר פופולרי בהופעותיהם, ולכן הוא מופיע ברוב אלבומי האוסף וההופעות של הלהקה. עם זאת, השיר לא יצא כסינגל.
בשנת 2000 השתמש זמר הראפ ג'יי זי בסמפול מהשיר כשהקליט את שירו "Takeover". מרילין מנסון ביצע גרסת כיסוי לשיר באותה שנה.
Sincere

Sincere הוא אלבום האולפן השלישי של הזמר האמריקאי חאליד. הוא יצא לאור ב-2 באוגוסט 2024 תחת הוצאת חברת התקליטים RCA רקורדס.
קידום

חאליד שיתף ב-26 בפברואר 2024 קטע מהשיר "Please Don’t Fall In Love With Me". בסרטון הקטע, חאליד מופיע עם מיקרופון במיקומים שונים בעיר, עם חיתוכים חלקים היוצרים קולאז' ויזואלי של הופעה רגועה. השיר הוא השיר הראשון של חאליד מאז "Softest Touch", שיצא במרץ 2023. חאליד שיתף ב-2 באפריל 2024 את תאריך יציאת הסינגל ותיאר את יציאת השיר כ"התחלה של פרק חדש". ב-4 באפריל 2024, חאליד הוציא את הסינגל המוביל מתוך האלבום בשם "Please Don’t Fall In Love With Me".
ב-4 ביוני 2024, חאליד הכריז על הסינגל השני שלו, "Adore U", שייצא ב-14 ביוני 2024. חאליד שיתף את עטיפת הסינגל "Adore U" והציג קטע ממנו לפני יציאתו. השיר "Adore U" מציג גישה פתוחה יותר לעומת קודמו, עם הזמנה של חאליד לבת הזוג "ליפול לזרועותיי".
ב-2 באוגוסט 2024, חאליד שחרר את הקליפ לשיר "Heatstroke". בקליפ, חאליד משווה את כאב הלב להתחממות גלובלית ומשתמש במטאפורה חזותית של להבות ומסגרת חיים מתפוררת.
ב-1 בדצמבר 2024, חאליד הכריז על שיתוף פעולה עם נורמני בשם "Personal", שייצא ב-6 בדצמבר 2024. זהו הדואט השני של חאליד ונורמני, לאחר "Love Lies" מ-2018, שהפך למוכר כפלטינה מחומשת על ידי איגוד תעשיית ההקלטות האמריקאי. השיר "Personal" מהווה חלק מהמהדורה המורחבת של האלבום.
עטיפת האלבום צולמה על ידי מתיו ריינו.
הרכב

האלבום כולל 16 רצועות ושיתוף פעולה אחד בלבד עם ארלו פארקס בשיר "Breathe".
השיר "Adore U" עוסק בהתמודדות עם כאב שנובע ממרחק, פיזי או רגשי, עם תקווה לחזור למקום של אהבה טהורה.
השיר "Please Don’t Fall In Love With Me" מעביר אזהרה לאוהבים פוטנציאליים ומציג את חאליד כמי שמתקשה במערכות יחסים בעקבות שברון לב. השיר כולל אינטרפולציה לשיר "Unthinkable (I'm Ready)" של אלישה קיז משנת 2009, כאשר חאליד מבצע את הפזמון של השיר בקטע הפתיחה.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Adore U  | ג'מיל צ'אמס, ג'סטין סקוט לוקאס וחאליד רובינסון | דיגי וג'סטין לוקאס | 2:44 |
| 2. | Everything We See  | ג'רמי מלווין ורובינסון | כרום ספארקס | 3:24 |
| 3. | Altitude  | דניס קוסיאק, ג'ייסון קלנר, ג'ף וילונה ורובינסון | דניס קוסיאק, ג'ייסון קלנר וג'ף וילונה | 2:38 |
| 4. | It's All Good  | גרגורי אלדה, מלווין ורובינסון | ספארקס | 3:28 |
| 5. | Broken  | קלנר ורובינסון | קלנר | 3:44 |
| 6. | Dose  | מלווין, רובינסון ואוג'רים סמית' | ספארקס | 3:59 |
| 7. | Please Don't Fall In Love With Me  | אלישה קיז, אוברי גרהאם, קוסיאק, קלנר, וילונה, קרי בראת'רדס, רובינסון ונואה שביב | קלנר וקוסיאק | 2:57 |
| 8. | Breathe (עם ארלו פארקס)   | אנאיס מריניו, קוסיאק, קלנר, ג'ון בלנדה ורובינסון | קוסיאק, קלנר וג'ון בלנדה | 2:50 |
| 9. | Ground  | איידן רודריגז, רובינסון ומארק לנדון | M-Phazes, איידן רודריגז ומאט דוגן | 3:02 |
| 10. | Who's There To Pick Me Up  | קוסיאק, קלנר, קווין אקופו ורובינסון | קלנר, קוסיאק וקווין קופו | 3:29 |
| 11. | Tainted  | קוסיאק, קלנר, וילונה, קיילה ג'קסון ורובינסון | קלנר, קוסיאק ווילונה | 3:03 |
| 12. | Long Way Home  | צ'אמס, רובינסון וסיימון רוזן | דיגי וסיימון סייז | 2:17 |
| 13. | Heatstroke  | אלדה, ג'ון היל, Psymun ורובינסון | ג'ון היל ו-Psymun | 3:54 |
| 14. | Sincere  | קוסיאק, אדגר באררה, קלנר, רובינסון ולואיס מיגל גומס קסטניו | אדגר באררה ו-Casta | 3:28 |
| 15. | Owe To You  | קוסיאק, קלנר, וילונה ורובינסון | קלנר, קוסיאק ווילונה | 3:41 |
| 16. | Decline  | בלייק שטראוס, קוסיאק, קלנר ורובינסון | קלנר, קוסיאק ובלייק שטראוס | 3:25 |
| רצועות בונוס – מהדורת דלוקס> מס' | רצועות בונוס – מהדורת דלוקס> שם | רצועות בונוס – מהדורת דלוקס> משך | רצועות בונוס – מהדורת דלוקס>  | רצועות בונוס – מהדורת דלוקס>  | רצועות בונוס – מהדורת דלוקס>  | רצועות בונוס – מהדורת דלוקס>  | רצועות בונוס – מהדורת דלוקס>  | רצועות בונוס – מהדורת דלוקס>  | רצועות בונוס – מהדורת דלוקס>  |
| --- | --- | --- | --- | --- | --- | --- | --- | --- | --- |
| 17. | Personal (בהשתתפות נורמני)   | 2:36 |  |  |  |  |  |  |  |
| 18. | Make It Up To You (בהשתתפות איירה סטאר)   | 2:31 |  |  |  |  |  |  |  |
| 19. | Passionate  | 3:17 |  |  |  |  |  |  |  |
| 20. | MIA (בהשתתפות קלואי)   | 2:40 |  |  |  |  |  |  |  |
| 21. | Skin  | 3:04 |  |  |  |  |  |  |  |
| 22. | Faded  | 3:50 |  |  |  |  |  |  |  |
הערות שוליים

↑  Khalid Returns With A Snippet Of His New Single, ‘Please Don’t Fall In Love With Me’, Uproxx, ‏26 בפברואר 2024
↑  Khalid Shared The Release Date For ‘Please Don’t Fall In Love With Me,’ Calling It ‘The Start Of A New Chapter’, UPROXX, ‏2024-04-02 (באנגלית אמריקאית)
1 2  Khalid Drops ’Please Don’t Fall In Love With Me,’ His New Single, UPROXX, ‏2024-04-05 (באנגלית אמריקאית)
↑  Khalid Announced His Upcoming Single ’Adore U’ And It’s Dropping Soon, UPROXX, ‏2024-06-04 (באנגלית אמריקאית)
↑  Khalid Compares Heartache To ’Heatstroke’ In His Pained New Video, UPROXX, ‏2024-08-02 (באנגלית אמריקאית)
↑  Khalid & Normani Will Reunite On ’Personal,’ A Joint Collaboration, UPROXX, ‏2024-12-01 (באנגלית אמריקאית)
↑  Khalid & Normani Get ’Personal’ On Their New Collaboration, UPROXX, ‏2024-12-06 (באנגלית אמריקאית)
1 2  Khalid’s New Album ‘Sincere’: Everything You Need To Know About His Third Album, Uproxx, ‏24 ביולי 2024
↑  Khalid Shares ’Adore U,’ A Touching New Ballad, UPROXX, ‏2024-06-14 (באנגלית אמריקאית)
| חאליד |
| --- | --- | --- |
דיסקוגרפיה
| אלבומי אולפן | American Teen • Free Spirit ‏•‏‏ Sincere |  |
| מיני אלבומים | Suncity |  |
| סינגלים | "Location" • "Young Dumb & Broke" • "Love Lies" • "Lovely" • "OTW" • "Eastside" • "Better" • "Saturday Nights" • "Talk" • "Right Back" • "Know Your Worth" • "Be Like That" • "Eleven" • "Know Your Worth" • "Experience" • "Be Like That" • "Working" • "New Normal" • "Fall in Love at Christmas" |  |
| השתתפות בסינגלים | "1-800-273-8255" • "Rollin" • "Silence" • "Homemade Dynamite (Remix)" • "Youth" • "Ocean" • "Beautiful People" • "Hurts 2B Human" • "So Done" |  |
| סינגלים שיווקיים | "My Bad" |  |
| שירים אחרים | "As I Am" |  |
| סיבובי הופעות | Roxy Tour • Free Spirit World Tour |  |
יקב רמת חברון

| --- | --- |
 סמליל היקב
 נתונים כלליים
 סוג:  יקב
 תקופת הפעילות:  2001 – הווה (כ־23 שנים)
 מיקום המטה:  קריית ארבע
 בעלות:  חברת "אנטיפוד"
 מוצרים עיקריים:  יין
 
.
"יקב רמת חברון" או "יקב רמות חברון" הוא יקב הפועל בקריית ארבע. היקב נוסד בשנת 2001, ומייצר כ-800,000 בקבוקים בשנה.
היין משווק ללקוחות בארץ ובעולם, לקהל יהודי ולא יהודי. בעלי היקב הם קבוצת משקיעים שומרי מסורת מצרפת מחברת "אנטיפוד" ובהם פנחס מורצייאנו. יינני היקב הם ז'אק הומאו (Humeau) ופרנסואה ריינל (Francois Raynal) מצרפת.
היקב מייצר יינות גם תחת המותגים "יקב נח", "יקב ירושלים", "יקבי ירושלים", "Noah Winery", "Jerusalem Winery", "Jerusalem Wineries", "Jerusalem Vineyard Winery", "Jerusalem Hills" ושמות שונים אחרים שמקורם בתנ"ך.
ליינות היקב יש תעודות כשרות מהמוסדות הבאים: בד"ץ "יורה דעה" של הרב שלמה מחפוד מבני ברק, בד"ץ "מחזיקי דת", הרב בנימין הלוי גרובאער, בד"ץ מנצ'סטר – "מנשסתר – בד"ץ איגוד רבנים", "הרבנות הראשית פריז" והאיחוד האורתודוקסי יהודי אמריקאי OUP.
היינות מיוצרים ביקב מהזנים קברנה סוביניון, קברנה פרנק, מרלו, שיראז (סירה), פטיט סירה, פטיט ורדו ושרדונה.
ראו גם

המחלוקת על מיתוג היקב
הערות שוליים

1 2  יקב רמת חברון, באתר "איש הענבים", עדכני ל-16 בינואר 2019
1 2 3  יקב רמת חברון, באתר AGAT&D,‏ אוּחזר ב-9 בספטמבר 2024
1 2  אנטיפוד השקעות בע"מ – ANTIPOD INVESTMENTS LTD. – ח"פ 512617598
↑  יקב רמת חברון, באתר Easy
1 2  שרגא גבהרד, ‏חוצה קווים: יקב רמת חברון, באתר מעריב אונליין, 14 ביולי 2016
↑  Noah/Hevron Heights Winery, אורכב בארכיון האינטרנט ב-5 בדצמבר 2023
↑  SEEING TREBLE – Jerusalem Winery, Jerusalem Wineries or Jerusalem Vineyard Winery?, באתר WinesIsrael‏, 2 בספטמבר 2019
↑  כשרות, באתר היקב – jerusalem-winery.com
קרל-היינץ שנלינגר

קרל-היינץ שנלינגר (בגרמנית: Karl-Heinz Schnellinger,‏31 במרץ 1939 –  20 במאי 2024) היה כדורגלן גרמני ששיחק בעיקר בפ.צ. קלן, במילאן ובנבחרת גרמניה המערבית בעמדות המגן השמאלי והבלם.